**Jogi szakokleveles köznevelési szakember szakirányú továbbképzési szak**

**A képzés célja:**A képzésben résztvevők alkalmassá válnak arra, hogy a magyarországi köznevelés folyamatosan változó jogszabályi környezetében középvezetőként vagy felsővezetőként megfeleljenek az intézmény menedzsmenttel szemben támasztott sokoldalú elvárásoknak. Képesek eligazodni a köznevelési intézményrendszer működését meghatározó jogszabályi környezetben, képesek tudatos és felelős jogalkalmazóként tevékenykedni, felismerik a jogszabályi környezetből fakadó döntési helyzeteket. A résztvevők a képzés végére alakilag és tartalmilag helyes határozatokat tudnak hozni, iratokat kiadmányozni. Közigazgatási jogi ismereteik alkalmassá teszik őket nemcsak köznevelési intézmények, hanem a közneveléssel kapcsolatos államigazgatási feladatokban való részvételre is. Rendelkeznek az intézményirányításához vagy középvezetői feladataikhoz szükséges felhasználói szintű informatikai ismeretekkel.

**Kinek ajánljuk a képzést:**A képzést a köznevelési intézményben vezető beosztású pedagógusoknak, köznevelési intézmények vezetőinek, leendő vezetőinek illetve a helyi és központi oktatásirányításban dolgozó szakembereknek ajánljuk, akik az előírt felvételi feltételeknek megfelelnek.

**A képzés időtartama és formája:**A képzési időtartama 3 félév, amiből a 3. félév a záróvizsga félév. Ez egy munka melletti, levelező munkarendű képzés, melyen az oktatás pénteki és szombati napokon megtartott, tömbösített tanórákkal zajlik. A képzés kiegészíthető 1 féléves, az egyházi fenntartású (elsősorban protestáns) intézmények vezetésével kapcsolatos modullal is. Ezzel a modult elvégzők jogi szakokleveles protestáns köznevelési szakember oklevelet is szereznek. A képzésen oklevelet szerzők tanulmányaik beszámítását kérhetik a KRE-ÁJK jogász osztatlan képzésén is.

**A képzés elvégzése után megszerezhető szakképzettség:**Jogi szakokleveles köznevelési szakember.

**Szakfelelős:**

[Dr. Szabó Annamária Eszter](https://ajk.kre.hu/images/ajk/cv/AJK_Szabo_Annamaria_Eszter_CV_publikacios_jegyzek.pdf) egyetemi docens

**Oktatóink:**

Dr. Alpár Vera Noémi

Dr. habil. Fehér János

Gönczi Károly Csaba

Dr. Hegedűs Bulcsú

Dr. Herczeg Rita

Kelemen Gabriella

Landauer Attila Csaba

Dr. Linder Viktória Gyöngyi

Dr. Nagy Attila Mihály

Papp Lászlóné Varga Anita

Dr. Szabó Imre Szilárd

Dr. Visontai-Szabó Katalin

**Önköltség:**1.    félév: 160.000,- Ft
2.    félév: 160.000,- Ft
3.    félév: 30.000,- Ft

A képzés díját a munkáltató átvállalhatja.